《京绥铁路项局长太夫人六秩荣庆诩诗二律 其二》
清代·陈毓瑞

麒麟阁下敞华筵，珠履三千望若仙。芝草遥连萱草秀，寿星高并婺星悬。

慈惟瑞霭平安竹，梓舍光分太液莲。更喜桄辰临九夏，好将辰日祝长年。

作者简介：字唯生，屡困场屋，大小试均不售，援例以府经历分发直隶，旋捐升知县。工于讯鞫。历充天津地方审判厅民庭庭长，检察厅检察长，江阴地方检察厅检察长。民国四年保免县知事试验审查合格，仍分省直隶。历任乐亭、阜平、丰润、宁、晋等县知事。廉干有为，勤恤民隐，年六十馀卒。著有读史管见、一斋格言、一斋年谱。